Niikaua Oese ja Kohtru ning Kärtu külad siiski asustamata ei olnud. On teada, et varsti peale 1912. aastat on Vigala mõisahärra toonud oma sugukonnale kuulunud Mõniste mõisast Tartumaalt oma mõisa väljasurnud küladesse 17 perekonda. Kas ja kui palju neist tookord Nurtu sattus, pole teada.  Arvatavasti siia ka uusi elanikke toodi, sest muidu polek asi siin nii kiiresti edasi läinud, et 1781. aastal rajati siia karjamõis.  Üldiselt on teada, et rahva sigivus oli siis suur. 1795. aastaks on kihelkonnas juba 3632 elanikku, nendest mehi 1813 ja naisi 1819. Nurtu kohta jällegi andmed puuduvad, kuid elu pidi olema ka siin taastunud, sest 1781. aastal aeti Oese küla elanikud laiali. Osa neist läks Kohtru küla ääremaadele, osa Rogenese külasse.